Pe calea blândeţii 


1. Pe calea blândeţii şi-a păcii de Sus 
aleargă, iar pildă să-l. ai pe Isus. 
/: Şi ţintă privirea s-o-ndrepţi ne-ncetat 


spre El, caci prin jertfă te-a scos din 
pacat! :/ 


2. Blândeţea s-o-mbraci ca veşmânt 
luminos, 


s-o vadă şi îngeri şi oamenii jos. 
/: Prin ea să arăţi orişicând limpezit, 
că eşti prin credinţa-n Hristos, mântuit! : 


3. Primeşte-n blândeţe Cuvântul preasfânt 
în tine, blândeţea să-l facă ne-nfrânt. 
/: Blândeţea să-l ţină în aer ceresc, 
şi roade-n lumină se văd cum îi cresc! :/ 


4. Să aperi blândeţea şi-un duh umilit, 
trăgând împreună cu Domnul iubit 
/: la jugu-l ce naşte unirea deplin 
cu cei ce-au primit mântuirea! Amin! :/ 


